open-index/open-wikipedia-markdown huggingface dataset:
Sufixo -dor

O **sufixo -dor** ye un sufixo present en l'aragonés y atras luengas romanicas que deriva d'os sufixos latinos *-TOR* y *-TŌRIU*. Presenta valua indicadora d'achent u oficio, qualidat, obchecto u ferramienta y locativo. En ribagorzano no se pronuncia a *-r* final d'a forma masculina d'este sufixo.

## Valua d'achent u oficio:
Con valua d'achent u oficio ye a continación d'o sufixo latino *-TOR* y se presenta baixo as formas *-ador*, *-edor* y *-idor* d'acuerdo con as tres conchugacions verbals.
**[[Amprenyadora]]*, con variants arcaicas como *emprenyatuera* y *emprenyatuara* en aragonés centro-oriental.
**Arrendator*.
**[[Dallador]]*.
**[[Chugador]]*.
**[[Esquirador]]*.
**[[Labrador]]*/*Llaurador*.
**[[Resacador]]*.
**[[Sabedor]]*.
**[[Tixidor]]*/*teixidor*/*tichidor* (con cheada).

## Valua de qualidat:
**Aborrasador*.
**Abracador*.
**Acomanador*. 
**Afalagador*.
**Amosegador*.
**Charrador*.
**Treballador*.

## Valua de ferramienta u utensilio:
A valua instrumental d'o sufixo *-dor* como continador de *-TŌRIU* se troba tamién en occitán y catalán; en aragonés tamién se troba a variant *[[sufixo -dero|-dero]]* con o mesmo orichen pero formada con Yod quarta de metatesi.
**[[Abrebador]]*/*[[abeurador]]*.
**[[Achustador]]*.
**[[Atablador]]*
**[[Batedor]]*.
**[[Bufador]]*.
**[[Cernedor]]*.
**[[Envasador]]*.
**[[Escllafidor]]*.
**[[Fermador]]*.
**[[Mocador]]*.
**[[Piador]]*.
**[[Porgador]]* en benasqués, coexistindo con *[[porgadero]]* tamién en benasqués, forma que se documenta en atras variants d'aragonés.
**[[Radedor (ferramienta)|Radedor]]*
**[[Tronzador]]*.
**[[Trucador]]*.

## Valua de locativo:
A valua locativa d'o sufixo *-dor* como continador de *-TORIU* se troba tamién en occitán y catalán; en aragonés tamién se troba a variant *[[sufixo -dero|-dero]]* con o mesmo orichen pero formada con Yod quarta de metatesi.
**[[Abrebador]]*/*[[abeurador]]*
**[[Amurriador]]*.
**[[Aparador]]*/*[[Parador]]*.
**[[Muyidor]]*.

## Referencias

## Bibliografía
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
* Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses. (1999).
* José Antonio Saura Rami: *[[Elementos de fonética y morfosintaxis benasquesas]]*. Gara d'Edizions, Institución Fernando el Católico, 2003.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.

## Se veiga tamién
*Sufixo -dero.
Trofeu Ciudat de Zaragoza (basketbol masculín)

O **Trofeu Ciudat de Zaragoza** (en castellano y oficialment, *Trofeo Ciudad de Zaragoza*), conoixito por motius comercials como Trofeu Grupo Ibercaja-Ciudad de Zaragoza, ye un torneyo de basketbol organizato por a sociedat municipal Zaragoza Deporte dende l'anyo 2001. Se chuega en o Pabillón José Luis Abós y o suyo equipo local ye o Basket Zaragoza.

## Historial

## Palmarés




## Referencias
Schaanwald

**Schaanwald** (en alamanico *Schaawald*) ye una localidat de Liechtenstein perteneixient a o municipio de Mauren.

## Cheografía
A localidat se troba en o centro-norte de Liechtenstein, amán d'a muga con Feldkirch (Austria), en a carretera prencipal que pasa por Schaan y une o país con Buchs (Suiza) y Feldkirch. Ye amán de Mauren, Feldkirch y Nendeln.

## Transporte
Schaanwald tien una gara situada en a linia Feldkirch-Buchs. Chunto a ista localidat se troba l'aduana con Austria.
Guéiser

Un **guéiser** ye un naixedero termal que dentra en erupción periodicament, lanzando una columna d'augua calient y vapor enta l'aire.

A formación de guéisers requiere una hidrocheolochía favorable, o que existe només que en poquez puestos d'a Tierra; por tanto son fenomenos razonablement rarizos. Bi ha arredol de mil en tot o mundo, y a mitat d'istos son en o Parque Nacional de Yellowstone en os Estaus Unius. Tamién son conoixitos os guéisers de Nueva Zelanda y o guéiser Strokkur d'Islandia.

Os guéisers son marabellosos, magueras pueden haber como efecto a insuficiencia renal, y per ixo no ye convenient que personas con problemas renals frecuenten puestos a on bi'n haiga, de guéisers.

## Etimolochía
A palabra *guéiser* ye d'emplego internacional como tecnicismo cheolochico. Deriva de lo islandés *geysir*, nombre d'un celebre guéiser d'Islandia ya mencionau en lo decenio de 1760. La palabra *geysir* ye derivada de lo verbo islandés *gjósa* (« brollar », « ruixar »), u de lo norrén antigo *geysa*, que ha orichinau *to gush* como part de l'adstrato escandinavo en anglés.

Bel autor aragonés ha proposau traducir-lo como *bufador* en aragonés basando-se en un ciertas caracteristicas analogas a os brolladors de zonas karstificadas, que tamién fan fer acordanza d'os bufadors que bi ha chunto a lo fuego en as casas altoaragonesas tradicionals.

## Referencias
Dobiello

Un **dobiello**, **dibiello**, **libiecho** u **chubiello** (d'o latín *GLOBELLUM*), ye una forma pareixida a una pilota que resulta d'enrollar o filo. Ye a forma mes antiga y mes simpla d'almagacenar u de recullir cualsiquier clase de filo, cordel u atro material liuchero d'una traza que no s'embolique. Con a madeixa y a bobina ye una d'as formas emplegadas por a industria textil pa almagacenar os filos.

## Notas


## Referencias
Capital Europea d'Esporte

**Capital Europea d'Esporte** ye un premio concedito dende 2001 a una ciudat europea cada anyada por a asociación privata ACES (European Capitals of Sport Association). As ciudaz candidatas pueden estar as capitals nacionals y as ciudaz con mas de 500.000 habitants.

## Capital Europea d'Esporte
Ista ye a lista d'as ciudaz premiatas:

## Referencias

## Veyer tamién
* Capital Europea d'a Cultura
* Premio Capital Verde Europea
* Capital Europea d'a Choventut

## Vinclos externos
*    Pachina web oficial d'a ACES
*  Pachina web oficial Torino 2015
Premio Capital Verde Europea

**Capital Verde Europea** ye un premio anual concedito por a Comisión Europea dende 2010 a una ciudat europea destacata por a suyas actuacions ecolochicas, en esfensa d'o meyo ambient y de desarrollo sustenible. A ciudat premiata ye un referent ta a Unión Europea.

Ye un premio ubierto a os 28 países miembros d'a Unión Europea, a os países candidatos oficials (Turquía, Montenegro, Macedonya d'o Norte y Islandia) y a os países d'o Espacio Económico Europeu (Islandia, Noruega y Liechtenstein).

## Ciudaz premiatas
Ista ye a lista d'as ciudaz premiatas, finalistas y candidatas:

## Referencias

## Veyer tamién
* Capital Europea d'a Cultura
* Capital Europea d'Esporte
* Capital Europea d'a Choventut

## Vinclos externos
*  Pachina web oficial d'o Premio Capital Verde Europea
* Normativa y ciudaz ganadoras
Bohemismos en bavaro

Os **bohemismos en bavaro** (en bavaro *Tschechisch im Boarischn*) son as parolas d'orichen checo que son presents en a luenga bavara.

Istos ampres lingüisticos se troban mas que mas en os dialectos central y septentrional d'o bavaro por tener istos dos dialectos una historia comuna, que s'orichina ya en l'alta Edat Meya, con l'idioma checo.

D'atra man o bavaro central y septentrional se charró en Bohemia y Moravia, actual Republica Checa, dica l'anyo 1945 cuan os alemans estioron forachitaus d'istas rechions en rematar a Segunda Guerra Mundial.

Un atro motivo d'a influyencia d'o checo en o bavaro estió a inmigración checa enta Austria en o sieglo XIX. Asinas ye como apareixió o *[[Kuchlböhmisch]]*, un pidgin formau por o checo, l'alemán y o bavaro vienés charrau en a monarquía austrohongara dica primerías d'o sieglo XX. Encara hue quedan muitos repuis d'ista luenga en os dialectos de Viena y a Baixa Austria

## Lista
Aquí se puet veyer una lista de parolas bavaras d'orichen checo. En a tabla apareixen amás as parolas equivalents en alemán estándard y alemán bavaro y a suya traducción enta l'aragonés.

## Se veiga tamién
* Galicismos en bavaro.
* Latinismos en bavaro.
* Yiddischmos y hebraismos en bavaro.
Organización territorial de Turquía

**[[Turquía]]** ye un estato unitario que se divide administrativament en 81 provincias (iller, singular il), a lo frent de cadaguna d'as cuals se troba un gubernador (vali) designau por o Gubierno central. As provincias son divididas en districtos (demarcacions provincials u ilçeler, singular ilçe) y comunas que pueden establir os suyos propios impuestos y exercer atras iniciativas. A capital provincial (por un regular dita ilçe central) leba a ormino lo nombre d'a provincia, con as siguients excepcions: Hatay (capital: *[[Antioquía]]*), Kocaeli (capital: *[[İzmit]]*), y Sakarya (capital: *[[Adapazarı]]*).
} 

D'atra man, cheograficament o país ye dividito en 7 rechions:

#Rechión d'a Echea;
#Rechión d'a Mar Negra;
#Rechión d'Anatolia Central;
#Rechión d'Anatolia Oriental;
#Rechión d'a Marmara;
#Rechión d'a Mediterrania;
#Rechión d'o Sud-este d'Anatolia.
Peirón

:*Iste articlo tracta sobre os peirons que son monumentos relichiosos. Ta atros usos d'a parola «peirón», se veiga [[Peirón (desambigación)]].*

Un **peirón** ye una construcción en forma de columna de bels tres metros d'altaria feita de piedra picada u de tocho, dependendo d'as zonas, y con un cabalto a on que bi ha atras formas como cruces de fierro u esferas de piedra. Por un regular bi ha recholas policronadas con bel motivo relichioso (santo u virchen. Tamién bi ha eixemplars a on que bi ha estatuetas relichiosas adintro de concavidaz que fan de capiellas en cuenta de rechola u en atros casos una inscripción u res. Son muito comuns en as provincias de Guadalachara, Teruel y Zaragoza.

## Etimolochía
Bi ha diferents etimolochía proposadas, una d'as mes comuns lo interpreta a partir d'una forma hipotetica **PETRONE(M)* en latín, parola formada a partir de *PĔTRA* ("piedra"), y d'o sufixo latín *-O*, *-ŌNIS*.

Joan Coromines considera que ye un celtismo con un significau orichinal pareixiu a "crucillada" y relacionau con os toponimos Padrón y Padornelo.

## Elementos
As parz d'un peirón son:
* *Base*: escalereta perimetral de dos u tres escalons de piedra.
* *[[Columna]]*: feita por un regular de piedra picada.
* *[[Capiella]]*: ixamplamiento u estretura d'a columna, a on que bi ha a vegadas representacions relichiosas.
* *Cabalto*: cruz de fierro u esfera de piedra.

Se troba peirons en os arredols d'os lugars chunto a camins y as suyas fins pueden estar:
*Avisar d'a proximidat d'o lugar. En temporadas de nieus sirven pa trobar os camins que confluyen en un lugar y que alavez son tapaus.
*Indicadors d'os termins municipals u os cabos d'as diferents propiedaz particulars.
*Sucherir que la chent que pasa por ixe camín rece por veyer temas relichiosos representaus.

## Referencias

## Se veiga tamién
*Cruz de suel.
*Mollón.
Latinismos en bavaro

Os **latinismos en bavaro** (en bavaro *Latein im Boarischn*) son as parolas d'orichen latino que son presents en a luenga bavara.

En as actuals Bavera y Austria se charró latín en os sieglos III y IV. O latín manimenos chugó un papel important en ista rechión antis y dimpués d'iste periodo. Asinas o latín tenió una gran influyencia no nomás en o bavaro, sino tamién en en atras luengas chermanicas y profés en o desenvolique d'as luengas romances charradas d'antis mas en istas rechions.

## Lista
Aquí se puet veyer una lista de parolas bavaras d'orichen latino. En a tabla apareixen amás as parolas equivalents en latín y o suyo significau.

## Referencias

## Se veiga tamién
* Galicismos en bavaro.
* Bohemismos en bavaro.
* Yiddischmos y hebraismos en o bavaro.
Capital Europea d'a Cultura

**Capital Europea d'a Cultura** ye un titol concedito por o Consello y o Parlamento Europeu a una o dos ciudaz europeas cada anyada. Ye una oportunidat ta la amostrar a o mundo o potencial cultural d'a dita ciudat.

## Ciudat Europea d'a Cultura

## Capital Europea d'a Cultura

## Mes cultural europeo

## Referencias

## Veyer tamién
* Capital Europea d'Esporte
* Capital Europea d'a Choventut

## Vinclos externos
*  Pachina web oficial d'as ''European Capitals of Culture'', en a pachina web d'a Unión Europea. 
* Lechislación oficial d'a Capital Europea d'a Cultura
*   Pachina web sobre a Capital Europea d'a Cultura en a pachina web oficial d'o Ministerio de Cultura d'o Gubierno d'Espanya
Joseph del Rey

**Joseph del Rey**, naixito de Chaca, fue mayestro de gramatica, humanista y mosén en a Seu d'O Salvador de Zaragoza en o sieglo XVIII.

## Obras
1734: Joseph del Rey, *Tyrocinio latino, con que fácil, y compendiosamente se instruye a los Novicios de la Latinidad en todo género de oraciones, partículas, numerales, calendas, nonas, y idus: en los Cómputos Eclesiásticos, y últimamente en la Orthografía Latina, y Castellana*. http://bdh-rd.bne.es/viewer.vm?id=0000147566&page=5 Zaragoza, Imprenta Real. (En as pachinas 107 y siguients: 'Tratado sexto: De la Orthographía, Latina, y Castellana' http://bdh-rd.bne.es/viewer.vm?id=0000147566&page=135, que semblan l'orichen d'o libro suyo de 1738.)

1738: *Ortografía Castellana, y Aragonesa. S*acada d'o *Tyrocinio Latino.* Adedicada a los "Oficiales de la Dirección General de Víveres del Exército de Aragón". Zaragoza. (Se cita por otros autors posteriors , pero solament Latassa, en 1800, pareixe haber-la consultau.)

1744: *Repetición, y Explicación de los Géneros, y Pretéritos de Antonio de Nebrija*. Zaragoza, Herederos de Juan Malo.

## Referencias
Pozo

Un **pozo** u **puzo** (d'o latín 
Imachen:കേറ്.jpg
Imachen:Kivikaivo.JPG
Imachen:بئر قيسون.jpg


## Referencias

## Se veiga tamién
* Pocino.
* Pozo artesiano.
* Viver.
Víu (desambigación)

**Víu** puede estar:

* Una forma de naixedero chicot, en o mont. se veiga **[[viu]]**.
* Una variedat d'olivera, se veiga **[[víu (oliva)]]**.

## Toponimia
* Un lugar d'a comarca de Ribagorza, en a Provincia de Uesca, en l'actual termin municipal de la Foradada d'el Toscar. Se veiga **[[Víu (Ribagorza)|Víu]]**.
* Un lugar d'a comarca de Sobrarbe, en a provincia de Uesca, en l'actual termin municipal de Torla. Se veiga **[[Viu de Linars]]**.
* Una forma antiga y desusata d'o nombre de **[[Vió]]**, en a valle de Vió (Sobrarbe).
Víu

:*Iste articlo tracta sobre as vius, que son naixedors d'augua en a naturaleza. Ta atros emplegos de «viu» se veiga *'víu (desambigación)**.''

Una **viu''' ye una fuent natural u naixedero por a on que l'augua dimana d'a tierra en metat d'o mont, podendo dar oríchen a un corso d'augua u no.

Normalment, se diz vius a os naixedors que tienen un cabal muit escaso, anque no necesariament desapareixcan en tiempos de sequera. Os endreitos en a montanya a on que i amaneix varias vius en poco espacio reciben o nombre de vivers.

## Referencias

## Se veiga tamién
* Fuent.
* Naixedero.
* Uello.
* Viver.
Amuriador

Un **amuriador** u **amurriador** sole estar un claro u, mas propiament, un «fitero» en a montanya a on que as cabezas de ganau remugants s'agrupan y se chitan con frecuencia ta fer a murria u "amuriar".

## Utilidat
Una caracteristica de muitos remugants, y que s'explota en ganadería, ye que son gregarios y tienden a desplazar-se y fer as actividaz en grupichons lo menos que cualque numero d'animals. A murria no en ye una excepción, y a la hora de chitar-se a amuriar, prefieren puestos tranquilos, con fácil fuyida, y a on que sienten que podrían veyer-se a venir os depredadors a cualque cosa de distancia.

Muitos amuriadors son zonas claras de vechetación que fan mas fácil cosirar os animals dende a distancia. Manimenos, os mesmos animals pueden tener diferents amuriadors en a partida de mont por a on se mueven, y fer-ne servir unos u es atros en función de variables como o tempero, a temperatura u a estación de l'anyada a on que sían, y pueden preferir puestos de solano cuan fa fresca, u de mosquera t'acalorar cuan a temperatura ye alta u fa bel orache.

Bellas vegadas se puede trobar amuriadors d'orichen natural, a on que simplament os animals s'han iu acostumbrando a amuriar u porque i tienen condicions favorables, y belatros pueden ser d'oríchen antropica, por eixemplo si s'ha desbrozau bella parzana en o monte que ye visible dende lugar, a on resida l'amo, con a intención de que os animals a prefieran. Manimenos, como as preferencias d'os animals pueden pender de as condicions meteorolochicas, se troba tamién exemplos d'uso d'o termín amuriador aplicaus a puestos chusto a la contra, de uembra, anque son menos frecuents.

## Notas


## Referencias

## Se veiga tamién
* Murria.
* Fitero.
* Acaloradero.
* Ampriu.
* Alera y Dreito d'alera.
* Femalla.
Acaloradero

Un **acaloradero** u **acaluradero** ye un puesto de mosquera u en a uembra que, cuan a temperatura ambiental ye alta, fan servir os animals ta *acalurar* u *acalorar*, que ixo ye; reposar-se (descansar-se) de a calor. Puede estar una uembra chica, como a d'un árbol u matullo, dependendo de a mida d'os animals que i acaloren.

## Se veiga tamién
* Amuriador.
* Ampriu.
* Fitero.
* Facera u alera.
* Dreito d'Alera.
* Femalla.

## Referencias
Facera

Una **facera** u **alera** son os nombres tradicionals que se les da, en Aragón, a las extensions de prato u estiva de muga entre dos u mas termins sobre as cuals i tiene dreitos d'expleitación os habitadors de dreito d'ixes dos (u mas) lugars.

A facera ye una figura de litichio frecuent en a historia, pus por a suya peculiar naturaleza de co-propiedat compartida tiende a dispertar intreses contrarios, y sobre a cual se troba una extensa literatura churidica dende o Dreito medieval aragonés, que s'agrupa comunment baixo o nombre colectivo de «Dreito d'alera» u «de solera». En o vecino reino de Navarra recibiban o nombre romance de **facería** y a rama d'o dreito que as tracta, «Dreito de facería».

## Referencias

## Se veiga tamién
* Ampriu.
* Comunero d'Ansó y Echo.
Repatán

Un **repatán** (u si ye muller **repatana**) u **rebadán** (de l'arabe hispanico 

## Referencias

## Se veiga tamién
*Corderero.
*Mairal.
*Segundo.
*Vacivero.
*Chulo.
Yiddischmos y hebraismos en bavaro

Os **yiddischmos y hebraismos en bavaro** (en bavaro *Jiddischn und Hebräischn im Boarischn*) son os ampres provenients d'o yiddisch y o hebreu que se troban presents en a luenga bavara.

Muitas palabras plegoron a o bavaro a traviés d'o *[[rotwelsch]]*, un criptolecto charrau d'antis mas en o sud d'Alemanya y en Suiza con palabras de cuantos dialectos alemans, o yiddisch y o romaní. Atras muitas palabras han plegau a o bavaro dende o yiddisch pasando por l'alemán.

L'orichen d'a mayoría d'hebraismos en o bavaro ye a Biblia.

## Palabras d'o yiddisch
En ista lista se troban as palabras bavaras d'orichen yiddisch. I apareixen amás as palabras equivalents en hebreu y a suya traducción enta l'aragonés.

## Palabras d'o hebreu
Aquí se puet veyer una lista de palabras bavaras d'orichen hebreu, muitas d'ellas provenients d'a Biblia. En a tabla apareixen amás a suya transcripción fonetica y a suya traducción enta l'aragonés. A mayoría d'istas palabras existen cuasi con a mesma forma en aragonés como en a mayoría de luengas con una tradición cristiana dezaga.

## Palabras a traviés de l'alemán
Ta rematar una lista de palabras bavaras d'orichen chudieu que han plegau a traviés de l'alemán. En a tabla se pueden veyer tamién as palabras equivalents en yiddisch, hebreu y alemán y a suya traducción enta l'aragonés.

## Referencias

## Bibliografía
* Salcia Landmann: *Jiddisch. Das Abenteuer einer Sprache*. Walter-Verlag Olten, Freiburg 1962, ISBN 3-548-35240-5.
* Peter Wehle: *Die Wiener Gaunersprache. Eine stark aufgelockerte Dissertation*. Reihe Wiener Themen. Jugend und Volk, Viena 1977, ISBN 3-7141-6052-3 (Viena) und ISBN 3-8113-6052-3 (Múnich).
* Ronald Lötzsch: *Duden Taschenbücher, Bd.24, Jiddisches Wörterbuch*. Bibliographisches Institut, Mannheim; 2. Aufl. 1992, ISBN 3-411-06241-X.
* Heidi Stern: *Wörterbuch zum jiddischen Lehnwortschatz in den deutschen Dialekten*. Niemeyer, Tübingen 2000, ISBN 3-484-39102-2.
* Siegfried Kreuzer: *Von Ave bis Zores. Hebräische und semitische Wörter in unserer Sprache*. Zeitschrift für Literaturwissenschaft und Linguistik 121 (2001), 98–114.
* Hans P. Althaus: *Zocker, Zoff & Zores: Jiddische Wörter im Deutschen*, Beck, Múnich 2002, ISBN 3-406-47616-3
* Hans P. Althaus: *Kleines Lexikon deutscher Wörter jiddischer Herkunft*. Beck, Múnich, 2. Aufl. 2003. ISBN 3-406-49437-4.
* Leo Rosten: *Jiddisch. Eine kleine Enzyklopädie*. Deutscher Taschenbuchverlag, Múnich, 4. Aufl. 2003, ISBN 3-423-24327-9
* Hans P. Althaus: *Chuzpe, Schmus & Tacheles: jiddische Wortgeschichten*. Beck, Múnich 2006, ISBN 978-3-406-51065-6

## Se veiga tamién
* Bohemismos en bavaro
* Latinismos en bavaro
* Galicismos en bavaro

## Vinclos externos
*  Siegfried Kreuzer: Von Ave bis Zores. Hebräische und semitische Wörter in unserer Sprache
*  Goethe-Institut. Palabras d'o yiddisch en l'alemán
*  Hebreu en alemán en *Hagalil.com*
Chesús Casaus Parrilla

**Chesús Casaus Parrilla** (Zaragoza, 1963) ye un autor de guías de montanya, monitor de cursos y estudioso d'a luenga aragonesa natural de Zaragoza. Ye autor y co-autor de guías y libros de divulgación sobre senderismo, naturaleza y esportes de montanya con PRAMES, y colaborador habitual d'ixa empresa aragonesa.

Companyero de Chusé Aragüés por a suya actividat en PRAMES, ha expublicau tamién libros sobre l'aragonés a traviés de a editorial d'aquéll; Gara d'Edizions, ye o traductor a l'aragonés de *[[A plebia amariella]]* de Julio Llamazares, y, en chunto con Pascual Miguel, ye o responsable d'aprestar ta la edición o *[[Diccionario Dialectal Altoaragonés]]* d'Hortensia Buisán Bernad y os *[[Estudios sobre la tradición cultural en la zona limítrofe del Alto Aragón y Navarra]]* de Werner Bergmann, toz dos con Gara d'Edizions.

Estudioso auto-didacta de l'Aragonés, ha replegau una grant colección de termins y voces aragonesas en a suya vida, especialment con ocasión d'os suyos treballos de campo que l'han levau por tot Aragón. En 2008, expublicó o suyo Dizionario Aragonés de Terminos Cheograficos, en chunto con Pascual Miguel, que ye producto en buena parte d'ixe intenso treballo lexicografico.

## Referencias

## Se veiga tamién
* Pascual Miguel Ballestín.
* Chusé Aragüés.
* PRAMES.
* Ligallo de Fablans de l'Aragonés.
* Apellito Casaus.
Pascual Miguel Ballestín

**Pascual Miguel Ballestín** (Gallocanta (Campo de Daroca), 1966) ye un mayestro, bibliotecario y lexicografo aragonés. Ye licenciau en Machisterio y cheografo de formación. Ha colaborau con as editorials aragonesas PRAMES y Gara d'Edizions.

Como lexicografo, afirma haber replegau parolas toda la suya vida, y ha expublicau compilacions lexicas en diferents publicacions d'ambito aragonés, como a , Rolde y O Espiello de Ligallo de Fablans de l'Aragonés. Destacan os suyos treballos sobre o lexico aragonés que se troba en documentos d'os sieglos XIX y XX, y ha reivindicau una important aportación lexica d'Aragón y de l'aragonés a la luenga castellana.

## Libros

Ha feito de traductor d'obras d'autors internacionals a l'aragonés, como *[[A metamorfosis]]* de Kafka y Peter Pan de J. M. Barrie, y belatras d'autors aragoneses en atras luengas d'Aragón, como A gollada d'o bosque de Chesús Yuste, Barucas estibals y atras prosas balanderas de Jesús Moncada, y A fragor de l'augua, de José Giménez Corbatón, todas ellas con Gara d'Edizions.

Como autor, ha expublicau *[[Insultar en Aragón. Caradas, faltadas, embefias, farinazos, palabros, carnuzadas, titabolas...|Insultar en Aragón]]* (Gara d'Edizions, 2014) y *[[Los Nombres de Aragón. Sus poblaciones]]* (inedito). En chunto con Chesús Casaus ye co-autor d'o Dizionario Aragonés de Terminos Cheograficos (Gara d'Edizions, 2008) y d'a introducción a la reedición d'o *[[Diccionario Dialectal Altoaragonés]]* (Gara d'Edizions, 2005) de Mª Hortensia Buisán Bernad.

Ha colaborau con PRAMES, S.A. en a elaboración d'a colección RutasCAI, de guías por comarcas d'Aragón, d'a cual en fué miembro d'o consello asesor, y fue editor d'a re-edición d'o *[[Itinerario del Reyno de Aragón (1610-1611)]]* d'o cheografo portugués d'o sieglo XVII João Batista Labanha, y a edición facsímil d'o *[[Diccionario Geográfico-estadístico]]* de Pascual Madoz. Ha estau colaborador tamién en belatros prochectos escritos, como as guías *Guía de Daroca*, *Aragón puertas abiertas* u *El Pirineo aragonés, montañas vividas*.

## Referencias

## Se veiga tamién

*Chesús Casaus Parrilla
*Chusé Aragüés
*Ligallo de Fablans de l'Aragonés
*Asociación d'Estudios y Treballos d'a Luenga Aragonesa
Ampriu

Un **ampriu** u **empriu** (posiblement dimane d'o verbo "amprar") ye un espacio vicinal que s'ampra u deixa emplegar en exclusiva a cualques vecins d'un lugar, a cambio d'un preu achustau previament con éls. Iste preu que se satisfa a la comunidat puede composar-se d'una cantidat de productos u bels servicios y, nomás as menos vegadas, de diners.

## Oríchens
Os amprius yeran propiedaz vecinals de tot un lugar u d'una villa, que no teneban amo especifico, y a los suyos beneficios toz es vecins i teneban dreito. Manimenos, como en l'Alto Aragón y especialment en a montanya o sistema imperant ye o de chicoz propietarios y tradicionalment muitas casas han teniu prou con as suyas propias posesions ta sobrevivir y consumir a capacidat de treballo de toz os suyos miembros, os amprius se destinaban a estar logaus a propietarios concretos u, muit a sobén, arrendar-les-ne a las casas mas necesitadas, a preus asequibles, o que en muitos casos s'entendeba colectivament como una forma de caridat.

En pagas, os vecins que se beneficiaban de l'ampriu teneban que pagar tipicament una parte simbolica de o que a partida produciba; p. ex. un numero concreto de corders u bel vetiello si yera un prau, cualque cantidat de cuartals de farina si yera de campos, u tamién como servicio, achustar-se un fillo d'a casa como corderero u rapatán ta la cabanya comunal, etc.

As oríchens d'ista figura de propiedat colectiva son escuras, y se remontan muit probablement a formas d'expleitación antigas, ya desapareixidas, d'antes de l'advenimiento d'o feudalismo y atras formas de sistema economico que evolucionarían cara ta'l Primer Capitalismo.

## Cheosinonimos y variants
A parola ampriu ye bien present en a toponimia de l'Alto Aragón. Se troba especialment present en l'alta Ribagorza y tamién en as valles altas d'a cuenca hidrografica d'a Cinca, como Bielsa y Chistau. Por tot l'Alto Aragón s'ha documentau tamién as formas **empriu**, **amprío**, **emprío**, **ompriu** y **omprío**.

## Referencias

## Se veiga tamién
* Dreito d'alera
* Facera u facería
Corderero

O **corderero** (u si ye muller **corderera**) yera o pastor d'una companyía que se feba cargo d'os corders, tipicament pastencos y anyals, que no podeban emprender viache transhumant de camín ta la Tierra Plana, por estar encara masiau chóvens u vulnerables.

Tradicionalment, yera o treballo que se mandaba fer a os ninos de menos de 10 anyos d'edat, que tampoco no podeban concarar-se con animals mas grans, y constituiba muitas vegadas o primer contacto con o treballo con as uellas que teneban os futuros pastors. En o sistema tradicional altoaragonés, no yera raro que a partir d'os 10 anyos os zagals isen pastors en a transhumancia, ya en a categoría de repatans.

A la contra de como os repatans, que iban en companyía con atros pastors mas veteranos, os corderers treballaban cuasi siempre solos u achuntando-se entre os d'un mesmo lugar, en o mont, y a sobén teneban a misión de vechilar-se y cudiar es unos d'es atros. Os corderers feban un treballo por chornada, cuasi siempre quedando-se a dormir en o lugar con as mullers y os agüelos, y chiraban a os animals de camín ta lugar en fer-se el tarde.

## Notas


## Referencias

## Se veiga tamién

*Pastor
*Can d'aturar
*Mostín
*Repatán
*Vacivero
*Parizonero
*Mairal
*Segundo (pastor)
Joseph Siesso de Bolea

**Joseph Siesso de Bolea**, naixito de Zaragoza u Lecinyena  y muerto en Zaragoza o 2 d'agosto de 1733  fue un lexicografo aragonés y academico honorario d'a Reyal Academia Espanyola dende 1729.

## Obras
* *[http://bdh-rd.bne.es/viewer.vm?id=0000096136&page=1 Voces provinciales de Aragón, sacadas de los Fueros del Reino y de otros escritos,con indicación de folios y páginas].*
* Borradors autografos: 
# *[http://bdh-rd.bne.es/viewer.vm?id=0000100315&page=1 Apuntes para el diccionario de la lengua castellana].*
# Extracto d'o libro *[https://books.google.es/books?id=ACxSAAAAcAAJ&pg=PR28&dq=r%C3%A9flexions+sur+les+r%C3%A8gles&hl=es&sa=X&ved=0CFIQ6AEwB2oVChMIuo244MfFyAIVxD0UCh2BGAtd#v=onepage&q=r%C3%A9flexions%20sur%20les%20r%C3%A8gles&f=false Réflexions sur les règles et sur l'usage de la critique, touchant l'Histoire de l'Église, les Ouvrages des Pères, les Actes des anciens Martyrs, les Vies des Saints, et sur la Méthode qu'un Écrivain a donnée pour faire une Version de la Bible plus exacte, que tout ce qui a paru jusqu'à présent]*, escrita por P. Honoré de Sainte-Marie. (De 1713).
# Extracto d'a *[https://books.google.es/books?id=1L1lWJ4uac8C&pg=PA1&hl=es&source=gbs_toc_r&cad=3#v=onepage&q&f=false Vida de el Bienaventurado Juan Francisco Regis, de la Compañía de Jesús, escrita en lengua francesa por el R. P. Guillermo Daubenton, de la misma compañía, confessor de la magestad católica, y traducida en español por otro de la misma compañía].* (Traducción de 1717).
* 1715-1724: *Borrador de un diccionario de voces aragonesas, de la A a la Z**.*
* *Compendio de nueva lógica en español, que enseña a aprenderla con brevedad.*

## Referencias
José Luis Aliaga Jiménez

**José Luis Aliaga Jiménez** (Pamplona, 1966) ye profesor titular d'universidat en o Departamento de Lingüistica Cheneral e Hispanica d'a Universidat de Zaragoza. 
S'ocupa d'as relacions entre lenguache y chenero (lingüistica feminista); teoría e historia d'a lexicografía e historiografía lingüistica, especialment lingüistica de l'idioma aragonés.

## Obra
**El léxico aragonés en el *Diccionario de Autoridades* (Real Academia Española),* Zaragoza, Institución «Fernando el Católico», 1994.
**Textos lexicográficos aragoneses de Benito Coll (1902-1903) presentados al* Estudio de Filología de Aragón. *Edición y estudio,* Zaragoza, Libros Pórtico, 1999 (en coautoría con M.ª Luisa Arnal Purroy).
**Aspectos de lexicografía española. El léxico aragonés en las ediciones del diccionario académico,* Zaragoza, Institución «Fernando el Católico», 2000.
*Delia Esther Suardiaz, *El sexismo en la lengua española*, Zaragoza, Libros Pórtico, 2002. Edición y traducción de José Luis Aliaga Jiménez. Estudio preliminar d'Elvira Burgos Díaz y José Luis Aliaga Jiménez.
**La lexicografía hispánica ante el siglo XXI. Balance y perspectivas,* Zaragoza, Gobierno de Aragón-Institución «Fernando el Católico», 2003. Edición de M.ª Antonia Martín Zorraquino y José Luis Aliaga Jiménez.
*Juan Moneva y Puyol, *Vocabulario de Aragón*, Zaragoza, Xordica-Prensas Universitarias de Zaragoza-Institución «Fernando el Católico», 2004. Edición y estudio de José Luis Aliaga Jiménez.
*José Siesso de Bolea, *Borrador de un diccionario de voces aragonesas*, Zaragoza, Gara d'Edizions-Prensas Universitarias de Zaragoza-Institución «Fernando el Católico», 2008. Edición y estudio de José Luis Aliaga Jiménez.
**El Estudio de Filología de Aragón. Historia de una institución y de una época*, Zaragoza, Institución «Fernando el Católico», 2011 (en coautoría con María Pilar Benítez Marco).
**Las lenguas de Aragón en el primer tercio del siglo veinte. Vol. 1. Inéditos, rarezas y caras B*, Zaragoza, Gara d'Edizions-Prensas Universitarias de Zaragoza-Institución «Fernando el Católico», 2012.
**Refranes del Aragón que se fue. Fraseología popular aragonesa de tradición oral*, Zaragoza, Gara d'Edizions-Prensas Universitarias de Zaragoza-Institución «Fernando el Católico», 2012.
**Refranes de Aragón*, Zaragoza, Gara d'Edizions-El Periódico de Aragón, 2013.
**María Antonia Martín Zorraquino. Filología, gramática, discurso. Artículos escogidos*, Zaragoza, Institución «Fernando el Católico»-Universidat de Zaragoza, 2014. Edición de José Luis Aliaga Jiménez *et alii*.
Districto electoral d'Unterland

O **districto electoral d'Unterland** (en alemán *Wahlkreis Unterland*, en alamanico *Wahlkrais Unterland*) ye un d'os dos districtos electorals en que se divide o prencipau de Liechtenstein.

Ye formau por os municipios de Ruggell, Schellenberg, Gamprin, Eschen y Mauren, amás d'as localidaz de Bendern (Gamprin), Nendeln (Eschen) y Schaanwald (Mauren). Coincide con l'antiga sinyoría de Schellenberg, un d'os dos territorios que dioron orichen a l'actual país.

## Se veiga tamién
*Districto electoral d'Oberland
Trencadura (desambigación)

**Trencadura** puet estar:
***[[Trencadura]]**, deformación resultau de trencar-se u crebar-se un ueso.
***[[Trencadura (mineralochía)|Trencadura]]**, forma d'a superficie d'un mineral cuan lo trencan u creban baixo l'acción d'un esfuerzo u impacto.

## Referencias
Mario Beccaria

**Mario Beccaria**, naixito de Sant'Angelo Lodigiano (Lombardía) o 18 de chunio de 1920 - muerto o 22 de noviembre de 2003) estió un politico italiano de Democrazia Cristiana, que estió alcalde de Sant'Angelo Lodigiano dende o 1960 dica o 1964 y deputato dende o 1968 dica o 1972 y dende o 1972 dica o 1976.

A la suya memoria bi ha dedicata una carrera en Sant'Angelo Lodigiano.;

## Referencias

## Vinclos externos

*  ''Biografía politica de Mario Beccaria''
Districto electoral d'Oberland

O **districto electoral d'Oberland** (en alemán *Wahlkreis Oberland*, en alamanico *Wahlkrais Oberland*) ye un d'os dos districtos electorals en que se divide o prencipau de Liechtenstein.

Ye formau por os municipios de Schaan, Planken, Vaduz, Triesenberg, Triesen y Balzers, amás d'as localidaz de Mühleholz (Schaan), Hinterschellenberg (Planken), Ebenholz (Vaduz), Gaflei, Malbun, Masescha, Rotenboden, Samina, Silum, Steg, Sücka, Wangerberg (Triesenberg) y Mäls (Balzers). Coincide con l'antigo condau de Vaduz, un d'os dos territorios que dioron orichen a l'actual país.

## Se veiga tamién
*Districto electoral d'Unterland
Rioni de Roma

Os **''rioni'' de Roma** (en aragonés: *rechions de Roma*) son a división administrativa d'o centro historico de Roma. A palabra italiana *rione* (pl. *rioni*) procede d'o latín *regio* (pl. *regiones*); y mientres a Edat Meya a palabra latina evolucionó a *reiones* y remató en *rione*.

## Antiga Roma
A primera subdivión urbana estió creyata en o sieglo VI a.C. por Servio Tulio. S'establioron 4 rechions dentro d'o Pomerium: 
* Suburana (Celio).
* Esquilina (Esquilino). 
* Collina (Quirinal y Viminal).
* Palatina (Palatino y Velia).

Quedaba fuera d'a división o pueyo d'o Capitolio, centro politico, religioso y militar; y l'Aventino, difuera d'o Pomerium.

Mientres o Prencipau de l'emperador Augusto se reyalizó una nueva subdivión d'a ciudat. Se creyaron 14 rechions, quedando difuera a redolada conoixita como Tevere tranne Transtiberim (hue Trastevere): 
 
* Porta Capena
* Caelimontium
* Isis et Serapis
* Templum Pacis
* Esquiliae
* Alta Semita
* Via Lata
* Forum Romanum
* Circus Flaminius
* Palatium
* Circus Maximus
* Piscina Publica
* Aventinus
* Transtiberim

Con a caita de l'Imperio Romano d'Occident, encomienza a decadencia de Roma como centro politico-cultural y trafegó a suya subdivisión administrativa interna.

## Rioni dende a Edat Meya
Amán d'o sieglo XII se reyalizó una nueva división d'a ciudat en 12 redoladas diferéns a as antigas divisions romanas anque se mantuvo o suyo nombre de *regio* en latín y *rione* en latín ramplón.

En o sieglo XIII o Trastevere s'incluió como uno mas d'os *rioni* e istos tornaron-se oficials; y finalment en o anyo 1596 o papa Sixto V adhibió un nuevo *rione* d'a redolada de Sant Pero, con o nombre de Borgo.

Con a invasión y ocupación d'a ciudat por as fuerzas napoleonicas en 1798 establito-se una nueva división d'a ciudat, creyando-se 12 *rioni*:

* Terme
* Suburra
* Quirinale
* Pincio
* Marte
* Bruto
* Pompeo
* Flaminio
* Pantheon
* Campidoglio
* Gianicolo
* Vaticano

## Rioni dende a Unificación italiana
Con a unificación italiana a ciudat de Roma convirtio-se en a nueva capital d'o Reino d'Italia. Por ixo, a gran cantidat de inmigrants de tot o país arrivaron a la ciudat y con ello tuvo lugar una nueva organización administrativa.

En a decada d'os anyos 20 augmentó o numero de rioni dica os actuals 22. Cada uno d'istos tien un escudo, un numero romano y un nombre.

## Referencias

## Veyer tamién
* Rione
* Roma
Hinterschellenberg

**Hinterschellenberg** ye una localidat de Liechtenstein perteneixient a o municipio de Planken.

## Cheografía
A localidat se troba situada en un exclave de Schellenberg, amán de Schellenberg y d'os vicos rurals d'a localidat austriaca de Feldkirch. Aqui se troba o Molimento ruso de Liechtenstein.
Ebenholz

**Ebenholz** ye una localidat de Liechtenstein perteneixient a o municipio de Vaduz. O suyo nombre significa "ebano" en alemán.

## Economía
Orca Engineering ye un fabricant suizo d'autos esportivos fundau en Ebenholz y que produce un d'os autos mas rapedos d'o mundo, o R113.
Sant'Angelo Lodigiano

**Sant'Angelo Lodigiano** (en italiano; *Sant'Àngiul* en lombardo) ye una comuna de Lombardía, en provincia de Lodi, situada a 25 kilometros a lo Sud de Milán y a 15 kilometros a l'Este de suya capital Lodi. Os suyos habitants son clamatos *santangiolinos*.

Sant'Angelo Lodigiano ye ubicata a 73 metros d'altaria sobre o livel d'a mar, en as planas de Lombardía. A comuna tien una población de 12.870 habitants en una superficie de 20,5 km². Antigament se clamaba solament *Sant'Angelo*, manimenos dimpués 1864 se clamó tamién *Lodigiano* pa no confundir-se con as atras *Sant'Angelo* d'Italia.

## Molimentos y puestos d'interés

* O Castiello de Sant'Angelo Lodigiano, de 1370, construito por orden de Beatriz Regina della Scala, muller de Bernabò Visconti.
* A Basilica de santa Francisca Xabiera Carbini, basilica menor

## Naixiencias
* Santa Francisca Xabiera Carbini, (1850-1917) primera santa americana.
* Mario Beccaria (1920-2003) alcalde y deputato.

## Referencias

## Vinclos externos

* Pachina web oficial municipal.
Bavaria bavarissima

***Bavaria bavarissima*** (en latín *Bavera bavarisma*) ye o termin que se fa servir en lingüistica y dialectolochía ta referir-se a las rechions d'o espacio lingüistico austro-bavaro a on no existe un substrato lingüistico no bavaro. Ye un aria amugada por o río Lech a l'ueste, o río Traun a l'este, o río Danubio a o norte y os Alpes a o sud.

Dende o punto d'anvista historico incluyiría alto u baixo as partis d'as rechions en as que s'establioron os bayoarios en os primers tiempos, ye decir arredol d'o sieglo VI. A resta de rechions que perteneixen actualment a l'aria a on se charra o bavaro tienen por razons historicas influyencias d'atras luengas vecinas. Asinas en os dialectos parlaus en Carintia, Estiria, a Baixa Austria, Burgenland y en l'Alto Palatinato bi ha influyencias eslavas. En os dialectos d'o Tirol y as zonas alpinas d'o estau de Salzburgo existen influyencias romances y en l'ueste de l'Alta Bavera y o Tirol influyencia de l'alamanico. En l'este y o sud de Austria, asinas como en l'Alto Palatinato, bi ha amás d'o substrato eslau un superstrato francón que ye especialment important en o dialecto Hianzisch de Burgenland, o dialecto carintio y o bavaro septentrional en l'Alto Palatinato, iste zaguero por trobar-se amán de Nuremberg y Franconia.

Gosan incluyir-se en a *Bavaria Bavarissima* as siguients rechions actuals:
* L'Alta Austria a l'ueste d'o río Traun.
* O districto de Flachgau, en o estau de Salzburgo.
* A Baixa Bavera a o sud d'o río Danubio.
* L'Alta Bavera a l'este d'o río Lech y o sud d'o Danubio.

Dos termins que se fan servir como antonimos en lingüistica son os de *[[Bavaria slavica]]* y *[[Romania submersa]]*.

## Se veiga tamién
*Viella Bavera
Romance de l'Arcebispe de Zaragoza

O primer romance en aragonés conoixiu ye o **Romance de l'Arcebispe de Zaragoza**.

Apareixe en un protocolo de 1429 d'o notario García Gavín.

Tracta los afers esdevenius ixe mesmo anyo entre lo rei Alifonso V d'Aragón y frai Alonso de Argüello, arcebispe de Zaragoza.

## Texto
Arcebispe de Çaragoça,¡cómo te avías exaltado!Mas agora, en poco tiempo,a tier[r]a te an abaxado.
Dos días de la semana,quand tú quieres cavalgar―  car por dicho se lo avíanlos millores de la ciudat ―.De fazer-te companya grant,honor te querían dar;la rastra que tú levavasa rey faze comparar.El rey con el arcebispede parte fueron a favlar,diciendo-le algunas cosasque le parecían mal:― ¿Qué s'es aquesto, arcebispo?O aquesto, ¿qué podría estar?Cinquanta ombres bos troban,por scripto bos los darán;vuestros ombres los han muerto,(mas[?]) vós pagaredes el mal.Arcebispo, buestros ombressienpre fazían mucho mal:en forçar-se las mulleres,los maridos fazían matar;quan te benían los clamos,no los querías scuytar.Tal arcebispe como estecorona (ر) no deve levar.Aquexe[?] Pelegrín de Jassae Miguel de l'Espital,otro que sí[?] nombrava,el qual dizen Pero Cerdán,el rey los ha cumbidadoa la Aljafaría a jantar.La jantar que les ha dadobien (lo) ez oýdo nombrar.En estas[?] vuestras mayorías,bos fueron a reprovar,en comprar cotas de mallahi buenos livros misals;sí hos fazedes buenas mulas,mulas pora cavalgar,coseres avantallosos,que en el regno no ha-y(n) par.

## Referencias
Hinojosa del Valle

**Hinojosa del Valle** ye un municipio extremenyo d'a provincia de Badajoz. Se troba situato en a comarca de Tierra de Barros y perteneixe a o partito chudicial de Villafranca de los Barros. A suya población ye de  habitants, en una superficie de 63,1&nbsp;km².

## Vinclos externos

*  Pachina web municipal de Hinojosa del Valle.
Romancero

Replega por escrito de romances. Pueden estar anonimos y de transmisión oral (**Romancero** viello) u d'autors conoixius y de transmisión escrita (Romancero nuevo).

## Romancero viello
A primer replega de romances conservada ye de finals d'o sieglo XV y prencipios d'o XVI, dentro d'o *Cancionero musical de Palacio*, an bi ha 38 romances d'a corte d'os Reis Catolicos.

A partir de 1510, s'imprentan os pliegos sueltos: cuadernez de cuatro fuellas, que se vendeban por ferias y ciudaz, a baixo preu. Bels coleccionistas d'istos pliegos impresos los achuntoron en codices, ditos *cancioners de romances*, que son antolochías, como lo *[[Cancionero general]]*, recopilau por Hernando de Castillo y publicau en 1511, an bi ha 48 romances.

Caldrá asperar la publicación en Anvers, a redol de 1547-1548, d'o *Cancionero de romances* d'o tipografo Martín Nucio pa disponer finalment d'una verdadera antolochía d'o romancero viello. A recopilación presenta 156 romances. Fue reeditau, sin modificacions, en Medina del Campo en 1550, e ixe mesmo anyo en Anvers, por Nucio, que i adhibió 32 nuevos, con reimpresion en 1555, 1568 y 1581.

Solament a partir de 1547-1548 os romancers son obchecto d'edicions separadas en as *Silvas de varios romances*, con una *Primera parte* (Zaragoza, 1550, 1552), *Segunda parte* (Zaragoza, 1550, 1552) y *Tercera parte* (Zaragoza, 1551, 1552).

En total, bi ha unas quince edicions de romancers entre 1548 y 1568, contando las tres reedicions d'o *Cancionero de romances* y as cuatro edicions succesivas d'os *Romances nuevamente sacados de historias antiguas*.

En o sieglo XX, Ramón Menéndez Pidal y a suya escuela fizon una compilación y estudio exhaustivos d'os romances que o pueblo contina encara cantando (en a Peninsula, en Canarias, en Hispanoamerica y tamién entre as comunidaz sefardís). En 1907, Tomás Navarro Tomás tuvo una pensión d'a Junta para Ampliación de Estudios de Madrit ta rechirar os fondos medievals locals de l'Alto Aragón y a pervivencia d'as fablas aragonesas. Pero, animau por o suyo mayestro Ramón Menéndez Pidal, i fa tamién una replega de romances. En total, 31 versions de 28 temas de romances escuitaus en Atarés, Biescas, Banaguás, Larrés, Avena, Araguás y L'Aínsa.

## Romancero nuevo
Con a *Flor de romances*, replegada en 1589 por Pedro de Moncayo comienza la publicación d'as antolochías de romances nuevos que constituirán o *Romancero General.*

Autors como Félix Lope de Vega, Miguel de Cervantes, Luis de Góngora, Pierre Corneille, Victor Hugo, Barbara Elisabeth Glück, Heinrich Heine, Francisco de Quevedo, Juan Meléndez Valdés, o Duque de Rivas, Miguel de Unamuno, Antonio Machado, Juan Ramón Jiménez, Federico García Lorca, Gerardo Diego... prencipioron a remedar los romances anonimos tradicionals, formando un corpus que se clamó "Romancero nuevo". Istos romances son, pues, d'autor conoixiu, se transmiten de forma impresa y están trestallaus en estrofas.
## Referencias
Romance d'as Queixas d'Alfonso V

O segundo romance en aragonés conoixiu ye o **Romance d'as** **queixas d'[[Alifonso V|Alfonso V]]**.

Apareixe en un protocolo de 1448 d'o notario reyal Pasqual Contín y tracta d'a conquiesta d'o reino de Naples, en 1442, dimpués d'una larga guerra contra los franceses y os suyos aliaus, principiada en 1420.

Ye acomparau a lo romance *Mirava, de Campoviejo, el rey de Aragón un día*, publicau en 1550 en Zaragoza  y en Anvers.

Amás, bi'n ha versions actuals. La una, en catalán recullida enta 1919-1920 por o musicologo Higini Anglès y o politico y escritor Ventura  Gassol en o Camp de Tarragona. La otra, publicada en 1989 por Luis Suárez Ávila, ascuitada en El Puerto de Santa María (Cádiz).

Os feitos que se recentan en o poema son muito cercanos a lo que realment s'esdevino.

## Texto
Sí s'estava en Campoviexo
el rey de Aragón un día,
myrando la ciudat grande
que de Naples se dizía.

—¡Ay, ciudat, tanto me costas
e, por la ventura mýa,
costas-me XXII anyos,
los myllores que yo havýa!
Costa-me duches e contes
e mucha infanterýa;
e costas-me(s) un harmano
que por fillo lo tenýa. —

Miravan naus y gal·laras,
unos van, otros vinýan,
myravan la gente d'armas,
(genovés e francés)
que dentro ellas vivýan,
ginovesses e francesses,
una (geng) gentil cavallerýa.

Miran Castel Nou e Capuana,
Montaporto que parescía.
— E, enantes que no passe 
XV días, tú (endo) serýas mýa(s). —

## Referencias
Pero d'Aragón (conte d'Alburquerque)

**Pero de Trastamara** (Castiella, 1405 - Nápols, 17 d'octubre de 1438). Infant d'Aragón y IV Conte d'Alburquerque. Fillo menor de Ferrando I d'Aragón, naixiu cuan o suyo padre encara yera infant de Castiella, y d'Alionor d'Alburquerque. Chermano d'Alifonso V d'Aragón.

Por dos vegadas, en 1424-25 y en 1435, gobernó lo virreinau de Sicilia con plenos poders, encara que no fue entitulau virrei.

Muere en o seche de Naples y se fa referencia a isto en o Romance d'as Queixas d'o rei Alfonso.

## Referencias
Alonso de Argüello

**Alonso de Argüello** naixiu de puesto y calendata desconoixidos y muerto en Zaragoza en febrero de 1429, estió un relichioso catolico Castellán, conoixiu comunment como *El Castellano*, fue un relichioso d'a orden de Sant Francisco, 
confesor de l'infant Ferrando I d'Aragón, 
succesivament bispe d'a Diocesi de Leyón, 
d'a Diocesi de Palencia 
y d'a Diocesi de Sigüenza 
y arcebispe de l'Archidiocesi de Zaragoza.

Apasionau de montar a caballo, os torneus y a caza, estió Confesor d'o rei Alifonso V, en 1419, ye nombrau canciller d'o reino d'Aragón y arcebispe de Zaragoza, dispertando poca simpatía entre los aragoneses por o suyo orichen castellano.

Clamau ta las corz de Teruel de 1428, s'i presentó con una companya d'ombres armaus, lo cual desagradó a lo rei Alifonso V.

Fue feito preso lo 4 de febrero 1429 por o rei Alifonso V chunto con otros notables, como Pero Cerdán, Miguel d'el Spital, Pelegrín de Jassa, acusau d'alteracions en a ciudat de Zaragoza y disapareixió en circumstancias misteriosas.

Refirmando l'actuación d'o rei, o Romance de l'Arcebispe de Zaragoza tiene por protagonista a Alonso de Argüello.

O día 27 de noviembre d'ixe anyo se comunicó la muerte a lo capítol.

Seguntes bels autors, fue recluso, eixecutau y sepoltau en secreto en o convento de Nuestra Sinyora d'o Carmen por orden d'Alifonso V d'Aragón por os suyos tractos secretos con o rei Chuan II de Castiella y o suyo condestable Alvaro de Luna, en deservicio d'o monarca aragonés .

Seguntes otros autors, fue la reina María qui ordenó la muerte d'iste confesor suyo en o palacio de l'Alchafaría por haber-le faltau a o respecto en ausencia d'o rei. Se diz tamién que s'arrulló dimpués o suyo cuerpo a o río Ebro.

## Corz d'Aragón
Apareixe nombrau en o resumen d'as actas d'as Corz de Maella de 1423, hue perdidas, feito por Cheronimo de Blancas:

## Referencias

## Vinclos externos
*  ''Archbishop Alfonso de Argüello'' en *[[Catholic Hierarchy]]*.